მომსახურება
მომსახურება — ნებისმიერი სახის საქმიანობა, ან სარგებელი, რომელსაც ერთი მხარე სთავაზობს მეორეს. მომსახურება თავისი არსით არანივთობრივი, არათვალსაჩინოა, რაც გულისხმობს იმას, რომ შეუძლებელია მისი დანახვა, მოსმენა, ხელით შეხება. იგი არ გულისხმობს მფლობელობასა და საკუთრების გადაცემას. მომსახურების წარმოება მოიცავს ინფორმაციას, განათლებას, საქონლის რემონტს, პირად მომსახურებას და სხვა. მისთვის დამახასიათებელია: შენახვის შეუძლებლობა -მისი არამატერიალური ბუნებიდან გამომდინარე. წყაროსთან განუყოფელობა-რაც ნიშნავს წარმოებისა და მომსახურების ერთდროულობას. მხოლოდ გარკვეული საქონლის შეძენის ან გამოყენების შემთხვევაში შესაძლებელია გარკვეული მომსახურების მიღება. ხანმოკლეობა - განსაზღვრული დროის შემდეგ ის აუცილებლად დამთავრდება; ცვალებადობა - აღნიშნავს მომსახურების ხასიათის არამდგრადობას, რამდენადაც ის დამოკიდებულია იმ ადამიანებზე, რომლებიც აწარმოებენ მას. ადამიანი კი, უფრო მეტად ცვალებადია, ვიდრე საქონელი; მისი შეფასება შესაძლებელია მხოლოდ მისი შესრულების შემდეგ. შეუძლებელია მომსახურების ხარისხის კონტროლი .